— 108 — 



Genus SOREX. 

 Species S. VARIUS. (Nova Species.) 



Hujus generis una tantum species mihi innotuit; quae in cir- 

 cuitu sinus algoaci {Alcjoa-Baai) offenditur, et nunc ad Regium 

 Museum in hac Urbe deferebatur; quo loco igitur jam extat. 



Manifeste utique incurrit in oculos magna illa convenientia, 

 quae huic nostro sorici cum sorice araneo intercedit; optabile 

 vero restat_, ut ii, quibus major harum specierum mutuo com- 

 parandarum datur ansa_, accuratiores notas characteristicas, earum 

 ratione constituere tentent. 



Distinguitur autem haecce species a sorice araneo per rostrum 

 brevius, pilos molliores^ magisque lanosos; qui simul minus uni- 

 colores reperiuntur; item per breviores^ pilosas ac sub vellere 

 latentes aures. Utraque tameii species magnitudine ac dimen- 

 sione prorsus inter se convenit. 



Hujus speciei ora valde sunt robusta: dentes lucide albi; ceterum 

 cum iis soRicis aranei conveniunt. Rostrum est acuminatum. 

 Mystaces frequentes ac mediocri longitudine instructi; aures par- 

 vae, pilis obsitae latent. Extremitates iis soricis aranei pares 

 sunt. Cauda tamen paulo est tenuior: etiam hic singuli illi 

 desunt pili longiores^ qui soricem araneum insigniunt. 



Omnis longitudo, inde a nasi apice ad caudae Lasin usque, est 0,09. 



Caudac ipsius 0,04. 



Pellis est moUissima et aliquantum lanosa; pari longitudine in- 

 structa. Color variegatur russeo-brunnea ac subnigra specie: ita 

 tamen, ut omnes pili ad basin nigri, in acuminibus vero rubro- 

 brunnei cernantur. Inferiora versus color quidem ultimo loco dic- 

 tus frequentior evadit; mox autem pallidior videtur, atque ad 

 ventrem in subalbam commutatur speciem. 



